
الجزء 1
أمي امي ، تعالي شوفي بتك دي يااااااخ ، كرفست لي قميصي المكوي الطالع بيهو بعد شوية 😡،،، فجأة كده وانا مدسية في الدولاب بي تحت 😬 أشوف ليكم شبط جاي علي ، بيشحط فيني جنس شحيط 😂 ... عاد اليوم داك (....) ضهري اتهرد 🐶 من شحيط الشبط 😬😬😬 ... قعدتا ابببكي ، وجريت علي الحوش بي غادي ! عندنا شجرة منقة سممممحه ... بسسس يلا انا كنتا قاعدة هناك وببكي !!! ... جاتني امي الدقتني 😒 ... وبقت ماسكاني من جضمي وتشيل وتقرص فيني وتودي الجضم لي قدام ولي ورا 😓 وتقول لي : احححححي منك يابت يا مني ياخي نجضتيني وطلعتي روحي معاكي ،،، يابتي انتي مالك بتحبي الخراب كده 😡.. وانا اشييييل وابكي ... بعد امي اتفشت خلتني ببكي ،،، ودخلت المطبخ تجهز لينا الفطور .... انا جضومي حرقتني حريق ، اشيل وامسح فيها 😫😭 ... جاني اخوي المعفن ، البي الغلط كرفستا هدومو داك 👊 : تستاهلي ياحيوانه ، معزباني اليوم كللو ، الليله امي جيد ليها فشت لي الورا والقدام 👊... يا امي ، عليكي الله تاني ظبطي لي البت دي كده ،،، حيوانه ، يلا سلام !
دي انا 😬 مني ، عمري 15 سنة ، اهلي نجضانين مني لاني معزباهم 😬😔 ،،، ماعارفه ليه .. بس بحب امغس الزول .. ماعارفه مالي 😓 وللا العجب لمن اهبش وتر حساس لي زول معين ، خلاص ده تعب معاي تعب الولاده المتعسرة 😍😍😍😍 .... انا بت وااااحده وسط خمسة اولاد ،،، وانا بقرا في الثانوي ! مدرستنا بعيده مننا ، بمشيها بي ترحيل ، ومرة مرة لمن سيد الترحيل مايجي بجازفا بالمواصلات 👊...
عرس اخوي قرررب الوقت داك ، والضيوف بدو يجونا في البيت ،،، طبعا عندنا جارتنا شمشارة خلاص ! اصلي مابريدا 😬👊 ... بس متخصصة فيني " مني تعالي ،مني جيبي " مني انتي الليلة السرحك منو ؟ " مني وشك ضارب "يضربك الضريب يااااخ " ... مرة نجاااااضة شديد واصلي مابريدها نهائي 👊 .... امي كانت دايما بعد الفقر دي تمشي مننا ، بتقول لي " شاحده ربي يا مني يابتي .. فلانه الفرتكانه دي تكون نسيبتك " عشان الهرد والعزاب العزبتيني ليهو ده يازفته كلو اتفشاهو ! ... اححححي لي كده يا امي ،،، طبعا بزعل من كلاما .. ومرات من فقع المرارة البحسو ، بقعد اضحك واقول لي امي " حرام عليكي ياخي 😡" ... لكن بيني وبينكم ،،، انا امي دي منجضاها نجاض السواد والرماد 😂😬😬😬 ... بتذكر يوم العرس ، الطباخ نادي امي ، وقال ليها : الشغل كتير علي والزول البيشتغل معاي عيان ، ماقدر يجي ، بس داير لي مرة تعمل البيتزا ! ... امي قالت ليهو طوالي 😍 ... ومشت نادت خالتي ، وبدوا الاتنين يعجنو عجين البيتزا ، عملوهو بي كميات كبيرة طبعا ،،، والوقت داك انا شغاله دافوري مع الشفع 😂 شي ختيف شيبس وحلاه ، وشي لعب بالكورة ،،، وشي خبيت وضريب ،، احيييي ياقلبي ، ده عيب البت لمن تكون وحيدة اولاد 😂👊 ... المهم ، امس شغاله تقولي لي ، يابت بطلي البتعملي فيهو ده ، والكورة ده بتخرب لينا اي شي ، امشي بي غادي ، ولا اطلعي الجيران ياخ ، يابت ماتعزبيني ! وانا ولااااا شغاله بيها ،،، بس لحظه كملو البيتزا وختو الخلطه بي فوقا ،،، وخلاص ولعوا داك يا الفرن ،،، قومي يامني والكورة ومليانين طين ، اتدحررررجو كده 😂 وقولو كرررو وررررو وعفصوا البيتزل ووقعوا الفرن ،،،، وكسرو العده 😂💔... طبعا مايفوتكم ، امي حسيت بيها اتجلطت 😂😂...
وخالتي قالت لي الليله اصبري يا معفنه ، وبقت ساكاني البيت كللو 😬 وانا اضحك ، لحدي مامسكتني ، وبقت تقرص فيني قريص ، احححي غايتو هي اتفشت اليوم داك 😂😂 وللا العجب القرصه ام فرار ديكي احححي حارة حروريه 💔 رجليني اتورموا 💔 ... وبعد داك مارحمتني ،،، بقت ماسكاني من اضاني وودتني الحوش بي غادي لامي عشان اعتزر ليها ، واساعدا ،،، جيت لقيت امي قاعده في البنبر وبتببببكي شديد !!! جد لحظتا دي قطططععععت لي قلبي ، وفجأة حسيت بي ذنب فظيييييع 💔💔💔 بقيت بعتزر ليها وماسكه ايدها ، وبقيت ببكي زي الهبلة كده 😒 ،،، وايد امي متلجه وماقادرة تعمل اي شي ،، بقيت ابكي واقول لي خالتي ،، اسمعيني ،، انا بسويهو وانتي ساعديني ، جد حنيت عليها ياخ 😔 وامي كمان .. حلفت ماتعمل البيتزا ولا في زول يعمل بيتزا ،،، حتي الطباخ جا اتدخل .. برررضو ابت 💔💔💔 المهم مشيت قعدتا زعلانه ومطرمة ،، فجاة جا اخوي العريس 😬 قال لي : يعني يامني يوم عرسي الوحيد برضو دايرة تجوطيهو يااااخ 😓 . وكان بنهر فيني قدام امي وخالتي ،،، وانا بقيت ببكي !! بعد اخوي اطمن انو ديل مشوا ،،، جا باسني في راسي ،، وقال لي : عفيت منك ،،، انا اصلا اهل المرة ديل العزاب العزبوني ليهو مااااااهين (طبعا دي قصه براها طويييلة كده ، بس جد اخوي ضاق المر ، يحليلو) .. عشان كده يا منمن مافي داعي ياكلو بيتزا 😂 ... كفاية باقي الحاجات 😂 والله عمليتيك الاجرامية دي جاتني في جرح ... الله يخليكي لي يامنمن 😘😘😘...

طبعا اليوم كللو امي تعاين لي كده 😒 ... وخالتي قدر ماتصادفني ، تحمر لي ، وتقول لي اصبري بس يدها كده 😒 !!! وانا خلاص اتوترتا شديد ،،،،
بالعصر كده طلعتا الشارع من شده ما زهجتا من البيت ،،،، اشوف ليكي اخوي شايل ليهو حجارة ويفلع فيني 😫😭 معفن 😒 .... بقيت واقفه في مكاني وماشغاله بيهو !!! لمن وصلتو الحد،،،جاني ومسكني من يدي ودخلني جوة الحوش ،،، وبقا يكورك فيني ،، انتي بت حيوانه وللا شنو ؟ قلتا ليكي اتزفتي ادخلي البيت ، الرجاك مالين الشارع ،،، جات حبوبتي تكورك " في شنو ياسجم انتو الاتنين " ياخي البيت مليان ضيوف ماتتلما يا حيوان انتا ،،، وانتي ياخرابة امشي شوفي ليكي شغله واسترونا في اليوم الواحد ده 💔 مشيت زعلانه شدييييييد ،،، جاتني خالتي ديييك 😒 القررصتني ام فرار ديكي ، اتذكرتوها !!! بقت واقفه قدامي ، وتدي فيني الاوامر ،،، "قومي استحمي البسي ليكي حاجه ، الضيوف هسي بجو ! وما تعملي حركاتك دي قدام الناس ! فاضحانا انتي 💔 ... طبعا كلمتا دي زعلتني جنس زززعل ،،، قمتا علي حيلي وقلتا ليها " ماحأغير هدومي ولا حاستحما ، وطالعه من البيت ! ... طبعا طلعتا من البيت وانا زعلانه وما دايرة ارجع ليهو نهائي ،،، بقيت افكر امشي ياتو بيت بالضبط !!! ياربي امشي لي رباب ،، لالا قبل كده كاسره ليها اصبعها ونحنا بنتشاكل 😬😅.. طيب حليمة ، لالالا غنمايتهم بتكون جاتا نفسيات مني 😂 . طيب امشي لي منووووو !!! اثناء ما واقفة ومحتاااارة في امري 💔... جات مرة جيرانا الفقرية المابريدا دييييكي 😬 ! بقت تنادي فيني " يامني ، يابت يامني ! ... وانا وحاتكم ولا كانو في نملة ماشة !!! ... فجاة جات يد عملاقة كده ، وضربتني في راسي بي ورا ،،، اتخلعتا واتلفتا ، لقيتو زول طووويل وعملاق عملاق كده ..المهم خفتا وبقيت ارررجف ، قلتا ليهو انتا مالك ، وانتا زاتك منو ؟! ... قام بصوتو الفظيع عامل زي القنبلة كده 😒 ماشاء الله مااسحرو 😅 .. قال لي : عمتي دي موش بتتكلم معاكي !؟ وللا انتي مابتسمعي ؟! ... بقيت اتمتم واقول ليهو : ماسامعاها 😬 .... قال لي هسي عرفتي ، امشي شوفيها دايرة شنو ! .. طبعا انا ماشة وحاسة بي خوفه وبي خجل وبي ووووووووواي حاتمعط 😅😫😫😫😫😫 .. وصلتا للمرة ديكي ، سلمتا عليها واعتزرتا ليها : معليش يا خالتو فتحية ، ماسمعتك بس ! ... قالت لي مامشكلة يا بتي ،، مالك واقفه برة ،،، بدون ما اشعر قلتا ليها : زعلانه من ناس بيتنا ،ودايرة حتة اقيل فيها 😔 طوووالي دخلتني جوة بيتها ،،، ومشت جابت لي عصير ،،، وجات قعدت بقت تمعط فيني: العقد الساعه كم ؟! يعني ماحتحضري عقد اخوكي ؟! ... اححححححي تعبتني شديد 💔 وانا برد عليها وانا مرهقة نفسيا ومزاجيا 💔😫 ... المهم حبيت اختصرا قلتا ليها دايرة امشي الحمام ،،، وفعلا وانا عاوذة اصلو ، فجاة الزول العملاق داك يجي من الحوش الوراني وانا اتخلع بيهو ، وقفتا مخلوعه وقلتا : اعوذ بالله من الشيطان الرجيم ،،، وهو رددا لي : بسم الله الرحمن الرحيم ... 😒😒😒😒 وبقا بيتبسم ومشي ،،، طبعا أنا خليت الحمام الوقت داك 💔😅 ... وطلعتا علي الشارع ،،، وخلاص طالعه من الشبك المسور بتاع البيت علي برة ، " وشكلو كان شايفني لمن طالعه " اسمع ليك حاجه بتقول لي ووووووووه خوووووو انا حآكلك 😈😈😈 .... طبعا انا اللحظة ديكي عملتها في نفسي ، وبقيت جارية وبكورك لحدي ما وصلتا لفة بيتنا 😅
لمن وصلتا شارع بيتنا ،،، شفتا ليك الخيمة والرجال والعربات ،،، طوالي ابو السرررريع ،،، مشيت شلتا لي غيار ، ودخلتا الحمام ... استحمييييت وطلعتا اتسرحتا ، وفجأة بقيت مؤدبة مؤدبة ،،، ما كان لايق علي الدور 😆 بس مختوته في حتة ضيقه شديد ،،، وفيني خوفه كده انسسسوا بس 🤣🤣🤣..
تم العقد ووسط الزغاريد ،، بقيت ببكي شديد ومبسوطه لاخوي ❤ ... لقيت امي وسط النسوان بتعاين لي وهي بتبكي ❤ .. بقيت متسمرة في مكاني وماقادرة اعمل شي ،،، طوالي جات جاريه علي وحضنتني ،، وباستني وقالت لي : عقبال فتحية نسيبتك 😂😂😂😂😂.. وانا طوالي اتنفضتا منها وقلتا ليها : يغسسي عليكي يا امي ياخي ! ليه كده ... خليت امي قعد تضحك ! وانا مشيت زهجااااانه ورقدتا في السرير !
ومن العلي نمتااااااااا ♡ .. صحيت بي شافعه ثقيلة كده ،، تفتح في عيوني ويدها مليانه ريالة ،،، ووشها كلو تراب تشيل وتبوس فيني 😫😫😫... قمتا وانا بكورك ، الناس الجمبي غرباء ما بعرفهم 💔 كللهم " مالك في شنو بسم الله " قلتا ليهم مافي حاجه ومشيت الحمام طوالي " واشيل واغسل في وشي ،،،😒 طلعتا برة لقيت خالتي قاااعده في كرسي وتشرب ليها في بارد ... طوالي سالتني " مالك بتكوركي في شنو ! . قمت حكيت ليها بالحصل 😓... اتخيييلو بس قعدت تضحك فيني 😳 وقالت لي : اححححححي منك يامني ، من شده ما ماغساني وهاردة كبدتي " كنتا متمنيية البت دي تكون عاملة عملة كبييييييرة ،، وتشيل يدها وتدخلا في البامبرص بي ورا ، وتجلبط ليكي وشك الوسخ ده ،،، وقعدت تضحك 😂😂😂😂😂😂
... وانا بقت بطني طامه ،،، وبقول ليها : ييييييع ياخالتو ، يغسي عليكي ياخي انتي مقرفه كده ليه ،،،، خالتي وهي بتضحك 😒 : مدام ده هردك ، خلاص تاني تعبتي معاي ،،، ولسه بتضحك 😂 ... وخلتني ماشه في الحوش وبعاين ليها كده 😒 وانا من جواي كده 😫 ونفسي نفسي نفسي مني عيني اديها كده 👊👊👊👊 لحدي ما تبقي 🤕... والله دي كانت نيتي ليها في اللحظة ديكي 😒

وانا ماشة علي ديوان النسوان بي ورا ،،، لاقتني منووووو ، فلانه ديكي ، 😒 عمة العملاق داك 😪 ،،، المهم مسكتني من يدي وهااااك يا الزغاريد الماخمج ،،،، ومسكتني حضنتني عليها ، وتسلم علي بي جاي ، وتسلم علي بي جاي ، وانا نجضاااانه 💔 ،،، الساعه القالت لي : اريتني كان عندي ولد كنتا عرستك ليهو ! ومشت مني !!! وانا بقيت مخلووووعه وبطنطن براي " يعني ماعندها ولد بالجد، انا كنتا قايلاها بتتكلم ساي ،،، ياخي لكن بتقول دايما كلمة ولدي دي ،، المرة دي تكون مخرفه بعيد عننكم " .. فجاة اشوفا ليك جاتني وقالت لي : بتتكلمي معاي يامنمن ! ...وووووووب 😱 عرفت اسم دلعي ! ... احححححححححي ياقلبي ، رديت عليها: مافي شي ! ... وطوالي مشيت للمطبخ اكلتا " وامي قالت لي امشي البسي المغرب قررب .. عشان الحافلات الحتسوق الناس للنادي ، حتجي بعد المغرب طووووالي ❤...
فعلا مشيت لبستا لي فستان منفوش كده حلوووووو ، طويل طبعا 😒... والكم تلات ارباع 😒 ،، وآااااي في طرحه مغطية نص شعري لي ورا 😒 ،،، وآااااااي انا الوضع ما عاجبني 😒 وآاااااي السبب امي قالت لس سمنتي واتستري بلاي 😒😫 ... المهم حاجه كده مشي حال 💔 !!!
بعداك الناس بدو يطلعو الحافلة ، انا طلعتا قعدتا جمب بت جيرانا مها ، بنت مسكينة كده ، وصراحه ده النوع البينفع معاي 😅👊 ... المهم السيرة شغاله والزغاريد والحال ،،، الناس كللها مبسوطه ، بس انا كنتا زهجانه ، ماعارفه ليه 😫 ... اي اي اتذكرتا ، امي ابت تخليني البس الشبط العالي 😒 اصرت اني البس شبط زي السفنجه كده 😒 .... طبعا كنتا جد زهجانه وسرحااانه برررررة الحافلة ،،، ولحدي ماووصلنا انا علي هذا الحال !
العرس كان في نادي الضباط ،،، دخلنا كللنا النادي ، واحلي مافي الموضوع انو وصلنا قبل اهل العروس ،،،، يعني قعدنا براحتنا في الكراسي ... يلا انا اول ما دخلتا امي نادتني ، وقالت لي " اقعدي لي في حته ظاهرة ، عشان اذا احتجتا ليكي ، القاكي بي سهولة ،، وتاني حاجه لمن العرسان يجو داخلين ، لازم تكوني معا اخوكي وواقفه جمبو ، فاهمة !" .. قلتا لي امي حاضر ... ومشيييييت شفتا لي ركن كده ، الا يبحتوني بحيت حتي يلقوني 😬😬😬😬 ... طبعا معا الاغاني المشغللنها ، والمزز الحايمين في النادي " المزز قصدي ناس السكسوكة والسستم 😂" بقيت مرررركزة ،، واعاين اي زول اسمح من التاني ،،،، فجاة يجي واحد كده قرررررض داخل ، وشهقتا لي شهقة كده وقلتا بصوت مسموع : عززززززااااااااب !!!! ... وفجاة اسمع ليك صوت زول بيضحك وبيقول لي : نجااااااااض ! ... اتلفت القاهو العملاق داك 👊😒...
طبعا بقيت مخلووووعه وفاتحة خشمي ، وماقادرة انطق كلمة واحدة ، فجأة جررا الكرسي وقعد معاي في التربيزة ، بقي بعاين وبيضحك ! طوالي قبل علي ، وبقا شغال لي " خلاااااص يعني من عدم الموضوع بتشاغلي في الاولاد ، انت تشاغلي وللا تتشاغلي " قمت زهجتا ومشن منو ، وقدر ما اقبل محل هو قاعد ! القاهو بيضحك بطريقه إستفزازية كده 😒👊...
حاولتا ما اركز معا المرض ده كتير ،،، مشيت لي بنات اهلي سلمتا عليهم ،،، وحتي لاحظتا واحد من المزز ديييلك مركز معاي شديد 🤣😍 ،،، وبقيت حاسة كاني في مسرح ، مفروض ما اغلط في مشيى ولا ضحكة ولا قدلة وانا ماشة 😌😌😌 .... بعد اقل من ساعه كده ، جو العرسان ، وكنتا حاسة نفسي في فيلم رهيب كده وانا البطله المزة المكسرة المزز دييييلك ! وماااااشة كده معا العرسان ، يا ارض مافيكي الا انا 😅😌😌😌😌....
العرسان رقصوا سلو دانس ،،، وانا عايشة احلام اليقظه معا واحد من المزز ديييييلك 😅😂 !!! وسرحانه لحدي ما العرسان انتهو من الرقيص ومشوا علي الكوشة وقعدوا ❤
شوية كده وزعو العشاء ، والحفلة بدت ، طبعا انا صرررراحه كنتا جعااانه شديد 💔 من جو الاحلام الرومانسية الكنتا عايشاها دي 😂👊،،، اكللللللتا لي صحنيييين 😍 ... وبعداك مشيت للجبجبة ،،، وطبعا انا واقفه في الدارة ،،، حاسة ليكي الناس دي كلها مركزه معاي ، ليه ماعارفه 😍👊 شكلي كنتا داخلة في المود الزيييت بتاع المزز ديييييلك ! تاااني 😂😂😂😂😂 ....
الحفلة قرربت تنتهي ، بقيت اتململ ، تعبتا من الرقيص ، مشيت قعدتا في كرسي جمب ساحه الحفلة ،،، يلا بعد الحفلة انتهت ،، تجي بت عمتي تجرني " العروس دايرة ترمي بوكيه الورد ،،، طوالي مشيت معاها وانا متحمسة للحاجه الظريفه دي 😍😍😍😍 طبعا كنتا بحس بوكيه الورد لمن تستلموا واحدة معناتا خلاص بتستلم ورقه العقد طوالي 😂 ... احلام مستغماني 😂😬💔.... المهم وصلتا الساحه جمب العروس ،،، ووقفتا معا البنوت الماخمج ،، والغريبة واقفه لي في حته مريحه مافيها بنات كتار ،، ديلك كانو ام دفسو بي طريقه ، اححححي البورة كعبة 👊😅" بس العروس لحظة قبلت وادتنا ضهرا ، ومسكت الورود ورفعتا دايرة تجدعا ، ناس ام دفسوا ديلك وصلوني ، والورود اتجدعت وجات علي " اي اي اي خلاص وصلتني دايرة امسكها ، فجاه واحده بت لزينة كده خمشتا مني 💔 وياريت اذا بقت عليها ب
س ... وقعتا لي حلاة وقعه 💔 لممممن اتخلعتا ،،، البنات يضحكوا فيني مافي زول رفعني ، الا جا ولد خالتي مسك يدي وقومني وانا مخلوووعه ، اقوم وانا بتنفض اشوف ليكي خلق الله ديل كللهم بيضحكوا ، حتي المززز دييييلك 👊😪😫😭😭😭😭 ... طوالي جريت ركبتا الحافلة واتدسيت في الكنبة الورا ، بي تحت ، وانا ببكي !!!😓😔😔😔😔

بقيت ببكي شديد ،،، فجاة جا زول ركب الحافله ، مسحتا دموعي ، وبقيت بعاين في منو الجاني وانا خجلانه دايرة اموت ده ، القاهو العملاق """ طوالي جا قعد في الكرسي الدايمن بكون براهو علي الشباك 😔 في الكنبة قبل الاخيرة . وبقا قاعد بعاين لي ، فجأة بقا يضحك 😓 .. طوالي كوركتا فيهو ، وقلتا ليهو : اذا سمحتا ، ممكن تحل عن سماي 💔 وامشي مني ! ... قام طررم لي وشو بي هظار كده ، وقعد يضحك ، قال لي " انتي عارفة يا كلبوظتي ، والله سحروكي !!! .. قمت انا بي زهج ، قلتا ليهو : نعم ، نعم ، يكلبظك محل ماتمشي ! ياكريه ،،، بقا يضحك شديد 😂😂😂 وقال لي " حرام عليكي ياخي 👊 ده انتقام عدييييل ياااخ💔👊.. قمتا بدون ما احس قلتا ليهو " آهااااا نسيت انك عملاق " بعداك انا بقيت كده 😬 دايرة احفر لي حفرة اقع فيها 💔 براهو الفيني مكفيني 😔 !!! لقيتو حادر لي حدرة ،،، قرررربتا اعملا 👊💔 ... طوالي ابتسم كده ابتسامه كيف كيف ، وعاين لي وهو بقول : بلاي شايفاني عملاق ، وحالتي كنتا جاي هسي اقدم ورقي واخطبك ، جرحتيني ياخ ! ... طبعا انا بقيت مصدووومه 😳 وبتمتم ، شنو ، شنو قلتا يا .... وسكتا 😷 ، لكن تماها هو " ياعملاق 👊 وقرررر قعد يضحك 😓 ووووسخ 😪😭😬😒 طوالي مشا نزل من الحافلة ،، بس نزل بي جاي ، جو الناس الكتار ركبوا !!! . وانا كنتا ضايقه ضيق ، كانو قاعده في النار ، بس دايرة اصل بيتنا ، واتحللا من نظرات الناس وكلامهم التحت داك 👊...
ياخي لمن وصلنا البيت دايرة ازغررررد من الفرحه ... دخلتا مشيت الحمام ، استحميت ، غيرتا هدومي ،، وجيت مرررهقة شدييييد في الغرفه ، طوالي رقدتا ، وخلااااااص داخلة في نومتي ، حبوبتي جات ،،، مني ، يابت يامني " قومي جيبي لي الحبوب بتاعت الضغط ، جيبس لي سفنجتي ،،، اهم شي الغطا " قومي ياسجم بتكلم معاكي ،،، طوالي قمتا بي زهج كده ، السجم دي قايمة ياحبوبة خلاص ياخي 😡 مشيت وانا زهجانه اجيب ليها في حاجاتا !😪 خليتا بتقول لي خالتي : دي مالا المرمده دي !؟ " غايتو حبوبة دي 👊" .. وكمان اسمع ليك خالتي تقول لي : خليها منفسنه ! الليله وقعت قدام خلق اللع ومنظرها يضحك ، والله يا امي ضحكتا جنس ضحك انسي بس ، وكمان حبوبة تضحك لمن بقت تقح ومسكتا عشراقة 😒😪...... حيوانين ...
غايتو اليوم داك من شده ما زهجتا منهم ، شلنا مرتبة رقدتا في الحوش برااااااااااي 😡💔... للصباح 😔
صحيت الصباح ، لقيت امي قاعده مع ابوي قصادي في سرير ... وهي بتضحك وبتحكي ليهو عن وقعتي 😂😂😂😂 ... طبعا لا عرفتا اضحك ، لا عرفتا ابكي ،،، بس في النهاية قعدتا اضحك من منظر ابوي وهو بيضحك لمن دمع 😂 وامي تشيل وتكح جاتا عشراقة ،،، وخالتي وحبوبتي جو تممو الناقصة 👊😂... شوية كده جا اخوي ، طبعا اخوي ده الفلعني امس ده ، اصغر مني بي سنه ، بس شايف نفسو راجل علي ابوي وباقي اخواني 😪... جاني وشو محمممر ، والساعه المسكني من يدي ، وجابني قدام ابوي وقفني ، عاين يا ابوي البت دي امس قاعده خالطه سيداحمد ولد اخو خالتي فتحية في البص وبي ورا 😡...." شكيتك علي الخلقك يا مرض ، ده هسي وقتو! " طبعا دي انا بيني وبين نفسي 😬 وفجاة كده اتضايقتا ضيق ، بقا واقف لي في عزيزتي ، ودايرة امشي الحمااااام 😂😂😂😂 !!!... طبعا اخوي بيكورك ، وابوي برد ليهو وبيشاكل فيهو ، وابوي بيديني احساس انو زي البحامي لي بحامي لي كده ،،، ماعلينا ، انا كنتا وااااصلة حدي وما قادرة نهائي علي الانا فيهو ،،،،!... فجاة اسمع ليكي امي " يابت ياحيوانه انتي ، بتتململي كده مالك ؟! هسي في زول داير يدقك !؟ ... يدقك !!! وووووووووب احي يا امي انتي ماعارفه الكلمة دي زادت الطينه بلة 😭😭😭😭... طبعا جريت علي الحمام ، وانا واصله الحد ، استريحت اوووي والله العظيم 😩😩😩😩... طلعتا برة ، لقيت امي ، وهاك يا يد امي امسكي جضميني وجريني بي جضمي ده لحدي ماوصلتني ابوي 😂 .. بقيت بكورك في امي ، ياخي انا وشي اتورم ، حرام عليكي ، جضمي ده بقا اكبر من التاني ، شوهتيني ياخ ، ثم ثانيا : انتي حكايتك مع جضمي الشمال ده شنو ؟! 😪😓😆... امي مسكتني جضمتني في اليمين 😒 وقالت لي : بطلي فصاحة ، سيداحمد ده كان بيقول ليكي في شنو ! طبعا طوالي حكيت ليهم كللهم بالتفصيل من الوقعة ، خصوصا بعد ابوس بقا بيطلع في سبحتو وبيجهز فيها 😅😬!... والله انا اتدقيت جنس دق بالسبحه دي 😂😂😂😂... خفتا شديييد ... بعد وريتهم الحصل حتي اعتقوني ♡

ماصدقتا الناس ديل خلوني ،،، مشيت طوالي اتسوكتا ، وصليت الصبح ، وقعدتا اشرب في الشاي 😍 ،،، بعد كملتو حسيت اني نعسانه ، شدييييد ،،😴 فقررتا اني امشي انووووم ،،، فجاه كده وانا بتصلح عشان اظبط رقدتي واتخمد انوم 😴 .. جاتني امي " مني ، يابت قومي امشي ودي الحلل دي لي نسيبتك فتحية 😒 ، وقعدت تضحك 😂 ،، ومشت خلتني ، مفقوووووعه ،،، طبعا كنتا لابسه لي بجامه كده ، حدث ولا حرج ! .. البنطلون برمودا ،،، والبلوذة معا الكمر واليدين شبه مافي 😂👊 ،،، اها قمتا لبستا لي توب كده معولق،، ولبستا سفنجتي ، ومشيت لبيت خالتو فتحية ،،،، وصلتهم وبقيت ادق في الباب ، وبدون ما احس بالخبيت وشايلة الحلل ، في سلكة كده في الباب عللق فيها التوب من قدام ،،، وانا طبعا مامركزة الوقت داك 😂 ،،، قوم يا العملاق ، اقصد سيداحمد.، افتح الباب ، ومعا فتحة الباب كده اتجررا يا التوب وانزل من كتفي 😱😅 وهاك يا المنظر البيش الخليع 👊 ،،، طبعا صاحبنا بقا فاتح خشمو ومخلوع من هول المنظر 😂 ،،، وانا جدعتا الحلل ، وبقيت افكفك في التوب ، حلف كان يفك ، بقيت بكورك في الولد المرض ده " ياخي ممكن تفكا لي التوب ده بدل واقف زي الصنم 👊 ،،، وهو ولا اشتغل بكواريكي بكل برود طللع لي التوب ، وقال لي اتفضلي وابتسم لي بسمة خبيثة كده 😒😒😒😒 ،،، المهم دخلتا للمرة دي ، واديتا حاجاتا ، وجري علي البيت ،،، لمن وصلتا البيت ، كان نفسي قايم شديد ،،، 😩 ... لفحتني ليك حبوبتي من يدي " مالك يا سجم نفسك قايم كده !!! وبقيت جد ماقادرة اتنفس كويس ، وبقيت بقح شدييييد ،،،.طوالي اسمع ليك حبوبتي بتقول " الشحم مشكلة يابتي ،،، عاد يا حبوبة شيالة حال بي شكل 👊 ،،، طوالي جات خالتي من برة الشارع ، ولقت حبوبة ممرمطاني 😩 طوالي قعدت تضحك 😂 وجاتني مسكتني من يدي ، وجرتني معاها لي جوة ، واولو ماقعدتني ، بقت تضحك زي المجنونة " وقالت لي امي دي بتريدك شديد ،،،💔 قمتا بعد هديت شوية ، قلتا ليها : دي ما ريده ده انتقام ،،،، عذاب ... ضحكت فيني ، وبعداك بقت مشغللاها لي : مالك في شنو نفسك قايم كده ؟ سكاكي كلب ؟ .. وانا طبعا بقيت اضحك 😂😂😂 خالتي قالت لي ياخي انا جاده معاكي 👊 طيي سكاكي عتوت وللا تور ؟ ... وانا طبعا بضحك زي المجنونة 😂😂😂😂😂 والمشكلة خالتي جااااده !!! ... قمتا سكتها بعد مسحت دموعي من كترة الضحك !!!! وحكيت ليها بالحصل ،،، اتخيلو قالت لي شنو خالتي 😅 " جيد ليكي جاكي عريس ، خلاص شاف المؤهلات ، وكيفتو شكلو " 😅👊
بقيت بقول ليها يعني شنو ، بقت تشرح لي شرح كده علي الطاير ،، مافهمتا حاجه ، بس العرفتو ، الراجل لمن يشوف جزء خاص من مرة حتي اذا يدها ،بيكون عندو رغبة انو يتزوجها 😒👊 .... خليت خالتي تضححححححك ومبسووووطه ... وانا زهجتا منها ، وطوالي رقدتا نمتا 😍😍😍.... صحيت لقيت ناس امي بيعملو في لقيمات كرامة العرس ،،، مشيت شلتا لي لقيماتايا وحشيتا بي جبنة 😍 " هي ماتستغربو من اكلاتي المجنونة المفضلة "😋😋😋 ... والغريبة خالتي وامي بقوا بياكلوها زيي قزقزة وبعداك بياكلوها بالسكر ،،، طبعا حبوبة شغاله طنطين ساااااي ، ده شنو القرف البتعملي فيهو ده ، اكليها زي الناس معا شاي ولا مديده بلح !! بطلي العوارة دي يابت ! انتي حتعقلي متين !!! ... ااححححححي حبوبة فقعت لي مرارتي طبعا 💔💔💔 ... بعد انتهيت من برنامجي ، المغرب جا ، فرررشتا الحوش ورشيتو،،، وختيت الكراسي ،، والضيوف الضيوف بقو يجو عشان يباركو ،،، التقول متفقين ما يجو العرس ،،،، مشيت طبعا لي خالتي في المطبخ زهجانه من كترة الخدمه والضيافه ، وشغالة بقول ليها : انتي ديل ابوي ماعزمهم العرس ؟! ... خالتي تضحك ،،، " كيف يعني يامني ماعزمناهم ! الناس دي كللها اتعزموا ، بس اي زول وظروفوا ... قمتا قلتا ليها سمممح ❤ ... المهم الموضوع جرررا كده لحدي انصاص الليالي ، وانا بعد انتهيت من الترتيب معا خالتي ، مشيت رقدتا نمتا 😴😍...
امي صحتني من الصباح بدددددري ، وقالت لي شايفاكي امس خدمه جد معا خالتك ، معناتا بدينا نتصلح وخلينا الجن شوية ، الليله الفطور عليكي ، وجاييننا ضيوف لي ولي ابوكي ، يلا قومي سريع علي المطبخ !!! ... طبعا خلتني عاملة كده 😳 ... وقمتا وانا لسه كده 😴 و كده 😩 بس كان لازم اقوم !
طبعا اليوم داك واقفه في المطبخ ، وانا تعبانه شديييييييييييد ،،، قمتا كده كبيت بدل الملح صابون بدرة بدون ما احس 😂 ،،، وشغاله اسوط بالمفراكه واحس في شي عامل رغوة 😅 ... وشغاله مع نفسي " عاد تمام ! يامني جيد لي امك ، ظبطي الملاح ، وحتسكتي الخشامة 😍 "الخشامة ديل حبوبتي 😒، بتقول لي دايما مافيكي فايدة 😒😒😒 " وبقيت قافلة الحلة علي كده ❤
مشيت وجيت قفلتا الحلة ، وجا وقت خت الفطور ،،، "القراصة عملتا حبوبة" ... بقوا يختوا في الصينية ،، امي قالت لي عادي بتي بت السرور 😍😍😍 عاملاهو تقلية بي شوية روب ... 😳😳😳 طبعا بقيت مخلوعه ، امي دي بتقول في شنو 😅👊 بس ما اشتغلتا با
لموضوع ، وشفتا امي مبسووووطه ، طوالي بقيت رافعه راسي كده وبت خطيرة ،،،، ودو الصواني ، وبقيت قاعده شايلة تلفون خالتي بطبظ فيهو ،،، بعد نص ساعه جات امي ،،، فجاة احسها ليك ماسكاني من يدي وبتقرص فيني شديد ... وانا مرة اضحك ومرة اكورك😂 ، واقول ليها يا امي في شنو ياخي !!! قالت لي يابتي انتي عاملة شنو في الملاح 😱 .. النساوين المعاي بقو يرجعوا في الاكل " شكييييتك يامني يابتي " ... وابوكي زاتو جا يقحقح ،،، يابت عملتي شنو بتكلم معاكي !... وانا واقفة زي الزول العاااارف نفسو عامل عملة 😬 بس مستنكر وما فاهم حاجه 😒 !!!
يتبع 😘
الجزء 6
أمي بقت ماسكاني 😱 وبتقول لي عملتي شنو يابت السجم 👊 بتكلم معاكي انا يااااخ 😡 ،،، طبعا بقيت بتمتم وبحلف ليها ، ماسويت شي انا 😳😱! قامت امي جرتني من يدي ودتني محل البهارات 😬 ... وقالت لي عملتي شنو من ديل 👊 اشرتا ليها علي الحاجات العملتها كللها ،،، وبس ما كملتا كلام 😂 ،، القي ليكم امي خاته ايدينا في راسا😱 وشغاله تقول سجمي سجمي سجمي ،،، يابتي وووووووووواااااي منك " انتي مابتعرفي بتعملي في شنو ؟! اااااحححححي يافشفااااشششي ووواي من هرد القلب ، احي يا امي الحقيني 😫 بتي واجعاني وجع !!!
طبعا انا جاااده معاكم 😬 كنتا مخلوووعه شدييييد لانو جد مافاهمة هو في شنو ؟! 😂 وبقيت خايفه ادقا 💔😬 ... الحكاية دخلت فيها ابوي ،،، الليله ووووووب 😱!
أمي نادت ابوي ، وهي زهجااانه ،زهج التقول تور هايج بس 😅 ... تعال شوف بتم الفاقعني بيها وطالع لي بيها السماء ، بتك الشابكني ثمرة حبنا البرئ 😂😂😂" قربتا اضحك بس سكتا 😂😬" .. اححححححي من بتك اها شوف ختت الصابون في الملاح (انا غايتو يا امي اول مرة اعرفك رداحة كده ) 😅👊...
ابوي طبعا داير يفك الضحكة، بس امي قاعده ،،، طوالي ابوي صرا لي وشو وكرمشوا لي وهو خلاااص الضحكة في وشو 😅 ، يابتي ده شنو ده هسي انتي ماعارفه الملح من الصابون ، غايتو كان ماعارفه دي تبقي عوجه كبيرة 👊 !. بورة وبتبوريها ، وعرس ليكي مافي ! " وانا بيني وبين نفسي لالالالالا يا ابوي الا العرس 😂!!!" بقيت شابكاهو ، يا ابوي انا والله ما ركزتا ياخي ، لونهم ابيض والاتنين مالحين ! ههههه😂 ابوي قعد يضحك وقال لي : الحالة ضقتيهو !!! يابتي انتي امرك ميؤوس منو !!
طبعا الوقت داك ، وانا ووالدي نتسامر ونتحدث ونتعاور ! ويلومني وانا اتخجل له ! امي مشت قدمت النسوان الجو للشارع 😂 يحليلهم ماقدروا يقعدوا من وجع البطن 😂 ، وبس ! ابوي مرق بي جاي ، امي جاتني بي جاي !!!جاتا خالتي قالت ليها كدي خليني انا بتكلم معاها ! اصلو امي ابت وقفلت باب المطبخ علي 😵 وجابت المفراكه 😱 وهاااااك ياشحيط ومحيط في ضهري 😭 وانا اكووووورك وابكي 💔 ،،، واشيل واحنس في امي ،، وسامعه ليكم برة حبوبتي جات لي خالتي ،،، مني مالا المرة دي؟ " بعيد عنكم متعووووودة علي الخبيت 😂👊" وخالتي تقول ليها " العملتو خليهو بحكي ليكي بعدين يا امي ، وحبوبتي تقول ليها : ما دايرة اعرف زاتو يللا ! وتستاهل الوسخة ،،،المهم ده كللو انا سامعاهو وبعافر جوة مع امي 😅 ،، وحاسة اني خأغمر 😫!!! حتي امي رحمتني 😒💔!
طبعل طلعتا من المطبخ علي حالة 😂 اححححي انسوا بس ، عرقانه 😅 وعيوني محمممرة من البكا 😅💔 وشعري منكووووش من المعركة الخضتها 😅 ... اما امي طلعت نفسها قااايم وذهجانه زهج مني 💔...
خالتي بعداك جات مسكتني حضنتني عليها في البداية قعدتا ابكي ،، الدقه حااااارة ياخ ،،، تاني بقيت اضحك !!! وخالتي تشيل وتضحك وتقول لي قلبك ميت !
المهم اليوم كللو كنتا ماقادرة ارقد علي ضهري ، ومرة مرة ابكي ، ونهاية كل بكية في ضحكة وبسمه كده 😅👊!
يلا اليوم داك بالعصر ،،، جاتنا فتحية في البيت ... طبعا دخلت علي في الغرفة لقتني ناااايمة ، طوالي مشت لي امي ، وابوي ، قعدتهم وقالت ليهم ، ولد اخوي سيداحمد ده طبعا زي ولدي ، ربيتو انا ، وقاعد معاي سنيني دي كلللها ، وانا لحدي ما راجلي اتوفي ماولدتا ، يلا هو كان اكتر من ولدي ! وطبعا شاف بتكم مني من فترررة وعجبتو وداير يخطبا !!!!
طوالي ابوي قال ليها : البت دي صغيرة لكن ! ياخي الثانوي ما تمتو 💔، الساعه امي تسكتو ليك وتقول ليها : مالو طوالي يجي يتقدم !وحنلقا وين احسن من نسبكم في الزمن العلينا ده ، وسيداحمد ده راج ود رجال ! طوااالي تشرفونا !" اااجي يا امي " 😒😳👊
طبعا خلت ابوي فاتح خشموا ومخلوع ! وساكت لحدي ما خالتو فتحية طلعت مشت بيتهم !... بس المرة طلعت بي جاي ! ابوي هاج ليكم في امي بي جاي ،،، البت دي صغيرة ، ولازم تشاوريها بالاول ، مهما كان الحاجه دي بالتراضي !... امي طوالي قالت ليهو ، اسكت انتا تسكت خاااالص ، ده كلو من ورا دلعك ليها ، وشابكني هي بتي الوحيدة ! ... كده ماينفع ، والبت دي مهترشة ، وبالطريقه دي لحدي ماتكبر وتبقي للعرس حتكون بي جنها ده !!!!! 😂 اححححي ليه كده يا امي ياخ ! 😅حطمتني طبعا 💔.. وكملت كلاما " دايرنا ننفضح يعني ! ابوي قام هاج وقال ليها : يعني ده حللك !؟ نعرس ليها !؟ ... امي قالت ليهو : ااااي ،،، حتعقل متين البت دي كان ما اتعصرت من بدري واتدردحت شوية !!!! لي متين انا ادق فيها 😂👊 زي الشافعه الصغيرة كده ! اححححي يا مصراني جابت لي العصبي مني بتك !
اتخييييييلو 😳 ده كلللللللو انا نايمة وما جايبة خبر العملاق داك انو دايرني 😂....
صحيت بالليل ،، بصوت خالتي ، بتقول لي ، قومي جهزي ليكي فستان جايين بكرة يعقدوا عليكي 😳😅💔👊

طبعا اتخلللعتا شدددديد 😱 ... وبقيت برررجف ، قلتي شنو ياخالتي !😳 عقد منو وشنو !! 😳... بقت تضحك ومسكت يدي لقتهم متلجات شديد ، والساعه القالت لي سيداحمد خطبك ، واهلك ادوهو ... وبكرة شايفاهم اتفاهموا مع بعض علي العقد طوالي !
طبعا بقيت مخلوعه شديد وبببكي ! بس انا مادايرة عرس ومادايرة عقد ومادايرة خطوبة !!! وخالتي بقت حاضناني وبتقول لي قولي بسم الله يابت ! بقيت ماسكة قميصها وبمسح في دموعي 😂وببكي شديد وبقول ليها :شكلو مؤهلاتي القلتي شافا دي خلتو يجي يخطبني 😭! ياريت كان ما التوب اتعلق في الباب ، وياريت وياريت 💔 ! .. وخالتي تشيل وتضحك بصوت عالي 😂😂😂😂 وتقول لي : الله يجازي محنك يا مني ، ضحكتيني ضحك ! وانالسه مخلوووعه وبقرص فيها ، انتي ليييه بتضحكي كده 😒 ! خالتي بقت تضحك وتسكت فيني ،،، وقالت لي ، مافي حاجه ، بس قومي جهزي حاجاتك !
طبعا انا بعداك جاتني هستريا عدييييل 😅 وجرييييت كده لوالدي العزيز ، لقيتو راقد في الحوش ، بس جريت علي حضنو وبقيت ابكي ! طبعا ابوي حنيييين شديد ، بس طوالي قام قعدني جمبو وبقي حاضني عليهو ويشيل ويقول لي في شنو يابتي ؟! وانا ابكي واقول ليهو عقد شنو الدايرين تعقدوهو لي كمان " واشيل وابكي ! وابوي شبكني ليك ، دي امك دي ، امشي شوفيها واتكلمي معاها ! طبعا امي بعد الدقة القبيل ، اشوف سيداحمد ولا اجي مارة بي جمبها !
طوالي ابوي مشا هاااايج لي امي ، انتي عاوذة تجيبي للبت نفسيات ، انا قلتا ليكي يجو يتقدموا مامشكلة ، واذا هي رضت وعاوذين يعملو خطوبة برضو مامشكلة ! لكن عقد ياسعاد مرة واحده ، بالغتي ياااخ ؟!
المهم امي حدرت لي ابوي كدا 😒 وعاينت لي كداااا😒😒😪 ،،، وطوالي نشلت التلفون من ابوي واتصلت علي سيداحمد ،،، وانا اعاين ليها ونفسي اعضيها 💔😈 ،، وزعلانه منها شديد 💔 ليه يا امي كدا ياخ 💔...
الساعه الاسمعها ليكم بتقول " عاين يا سيداحمد ، بكرة ما دايرين عقد ، تعالو اتقدموا بس العقد شوية اجلوهو ! وشكلو كده سيداحمد قال ليها تمام ! بعد قفلت الخط عاينت بالجمبة كده وقالت لي : كده ارتحتي ! ومشت خلتني 👊😒 حقارة ياماما 👊😅...
ابوي طبعا طواالي طلع خلاني ،،، وطوالي جيت لي خالتي قلتا ليها ، دايرة تلفونك اتصل علي عمر اخوي ،،، بقت تشاكل فيني ، انتي جنيتي ؟ اخوكي في شهر العسل !!!😳... وانا شابكاها ،،، يعني شنو اذا في شهر العسل ، ، ، موش فسحة في النهاية 😒👊!! خليني عليكي الله اتصل عليهو !!! كلو كلو ابت تخلينيةالشينه دي اتصل علي عمر .. ماعارفه ليه مصرة ما اتصل عليهو وهو في شهر العسل 😒.. غايتو جنس غيرة ياخالتو 😌!
مشيت من اللخبطة العلي نمتااااااا !! تاني يوم صحيت ،عاد البيت ده يسوي كدي 👋 .. ولقيت خالت جهزت لي فستات ظريف !! المهم اليوم كللو انا راقدة وقلبي مييييت ! ولا شغاله بي زول فيهم ! وهم هاك يا المسيح والسريح ولف الشعر ،،، لي حبوبتي اتجيييهت 😒 !
بالعصر كده جاتني خالتي قالت لي ، امك دايراكي تقومي تلبسي ! مشييييت كده واستحميت ولبستا الفستان ! واتسررررحتا !! وجااات حبوبتي ريحتني بالصندل 👊 وانا اشيل واقول ليها شايفاني بيبي وريحتي لبن لبن !😂😂😂 .. وهي تسكت فيني !!!
والساعه الاسمع ليكم خالتو فتحية دخلت وبتزغرد ،،، طبعا اللمه كانت بسيطه ، بس سيداحمد وعمتو فتحية ، جابو معاهم علبة حلاوة وبارد " ماعارفه جابوها ليه ، التقول وافقتا 😒" المهم كللنا قعدنا في حوش الرجال ! وسلممتا عليهم وقعدتا ،، وانا طبعا مطرررمة لمن وشي داير يقع مني ،، وكلما ارفع راسي ، القا سيداحمد دااااك بعاين لي ومبسووووط ، ويشيل ويغمز لي عيونو ويشاغل فيني 😒 عوير 👊...وانا دايرة اتفقع من الغيظ وكأني قاعده لي في دبابيس 💔! وحبوبتي تعاين لي ساااااي ، وتشيل وتقول ليهم " عاد مني زينة البنات لاااااا حدهن "(ااااجي ياحبوبة 😂 عاد تمام !!!👊😅)...
شويتين كده المغرب دخل وامي وخالتي جابو شاي احمر ومعاهو لبن بدرة ، وكيك ♡ وبقوا يكبوا في الشاي ، طوالي فتحية قالت ليهم " سيداحمد مابيشرب الشاي باللبن ، بشرب شاي ساده بس !" امي قالت ليها " كيف الكلام ده لكن يا حاجه فتحية !" خالتو فتحية قالت لي سيداحم " اشرب حبيبة ، بس طوالي سيداحمد قال لي امي : انا مابشرب حليب نهائي من انا وصغير ! " وانا بيني وبين نفسي ، ياربي بقيت عملاق كده كيف !😂👊" .. طبعا سررحااانه مع نفسي ، اسمع ليكم امي بتقول لي ،،، الشاي ده تقيل ، وسيداحمد بشربوا خفيف ، امشي يا مني اعملي واحد خفيف ! " طبعا وانا ماشة علي المطبخ شغاله اقول في نفسي ، امي دي نست عرض امبارح وللا شنو 😂"ماعلينا ، انا اصلا كارهاهو وما دايراهو ، وحاطفشوا حأطفشوا 😈😈،،،
مشييييت كدا ، ولعتا داك يا البوتجاز ! وهاك يا الكفتيرا والموية ، خليتا تغلي وختيت الشاي ،، وزينتها بي حبيبة شطة حمراء حبشية تلهلب👋👋👋 😈😈 ومشيت وانا مبسووووووطة اني حاتفكي من العملاق 😫😂👊..

اها وصلتهم وكده ، وانا البسمة سنوني كللهم بدون فرز ظاهرات 😬😅، عاين لي كدااا ، الغبيان قايلني بتبسم تغزلا فيهو 😒😅!! طوال مسك مني الشاي ، وقال لي تسلم يدك ، يا مرتي ! 😒 ااااجججججش 👋 متيييين هو ،، طبعا ابتسمتا ليهو ومشيت قعدتا في الكرسي ، ومرررركزززة معا صاحبكم 😂 دايراهو بس يشرب ان شالله جغمة واحده بس 😅 ! امي طوالي قالت لي قدامهم " الضحك علامة الرضا !..قامو كللهم بيقو بيضحكوا ! وانا ولاااا مركزة معاهم ! بس دايرة الزول يشرب ليهو جغيمة 👊😅 ،،، وهو الاهطل متنح فيني ويتبسم زي الاهبل كده 😒 .. المهم قلتا ليهو ، ياسيداحمد شوف الشاي خفيف وللا اخففو ليك زياده كان ما مظبوط !😬 ، قال لي : شكلو مظبوط 😒 "،، طوالي اشرتا ليهو نظام اشرب ،😬😅 ... العوير الاهبل الاهطل ، مسك الكباية وارتشف ليهو جغمة كبيييييييييرة 😍😍😍😍 .. وانا من جواي قلبي بررررد وكاني متابعه في فيلم كللو تشويق 😂😂😂 ... الساعه الكرتع يبلع ليك البقة الكبيرة ، وولا قال اي شي 😳 ! بقيت مخلوعه ، وهو الساعه العاين لي عين بطريقه كده 💔 تحسوها محمرة وكانو فيها جمر جواها 😡 !! وانا خلاااااااص الضحكة واقفه لي في عتبة الباب والباب متاقي 😂😂😅👊 ، عرفتا الشطة بدت عمل شغلا 👋😂 ... وطووووووالي استأذنتا مشيت جوة !!!! دخلت غرفة حبوبة وقعدتا اضحححححك 😅😂😂 ... وشويتين كده اسمع ليكم الكح كح كح ، واسمع خالتو فتحية تكووورك ورورووووك الحقوا بي موية الحقو بي موية 😅😂😂 وانا اشيييييل واضحك 😅 ... واسمع ليكم الناس تتجاري وتتطاقش 😅 ... يلا في نص الجوطه دي ، جاتني خالتي ،،، هي الوحيدة البتكون فاهماني ، حتي لمن اعمل حاجه ماتمام بتشمها شم 😅 التقول كلبة بس 😂👊... مسكتني جضمتني وقالت لي : عملتي شنو سرررريع قولي لي 😅😂 وانا اشيل واضحك واقول ليها " ماعملتا شي 😂😂👋!
شوية كده جات امي قالت لي " الناس ديل طالعين خلاص ، وسيداحمد ده دايرك في الصالون بيغادي داير يتشاور معاكي ! طبعا انا قام امي مشيت عااادي ! وانا من جواي 😱 الليله ووووووووووب اودي وشي وييييين 😱 !!! المهم مشيت وصلتا الصالون ، لقيتو قاعد براهو ، وقاعد يكح شدييييد ، وعندو عشراقه وتنفسوا صعب ، ويشيل ويضرب في ضهرو 😂😂😂😂😂😂😂 ..... حااالتو صغبة شديد يحليلو ههههه😂 .. بعد ده ماحنيت عليهو 😈 كنتا مبسوووووطه 😂 ، وبدون ما اشعر بقيت بتبسم وبضحك ! .. طوالي قام علي حيلو ، ووشو بقا كده 😡 ...مسكني من يدي ، ووشو العملاق ده ختاهو قصاد وشي 😒 ... والساعه اليقولي " شوفي يا بت ، انتي شافعه وما بآخذك ، وماعارفك هببتي لي شنو بالضبط ! لكن كان قايلاني بخليكي ، تبقي عويرة ،، ووالله ما خاليكي يا مني ، وبوريكي ليهو لمن المك في بيتنا هناك فهمتي ، وهسي دي ناديتك عشان اقول ليكي العقد الاسبوع الجاي ، وحاخليكي تكملي امتحان الشهادة واعرسك والجامعه انتي ورغبتك ! فهمتي ، وكدي تفتحي خشمك ده بي كلمة عشان اوريكي ليهو ! يلا طوالي بي غادي '"
..وانا 😳😳😳😳😳 ... طبعا بقيت ماشه علي الحوش الورا وانا بقول في نفسي ، ده مالو ده ، ههههههههههيييييييييييييي ده وحش كاسر شكلو وعندو مخالب ومجنون 😳💔👊 ... ووووووواي يااااااااااااااميييييي وبقيت اكورك 😂😂😂 امي امي امي ... ما دايراهو انا بس ما دايراهو 💔 وبقيت ببكي وبرررجف 😂... امي مسكتني قالت لي مالك ؟! قلتا ليها ، مخيف ياخي ... طبعا امي مشت وخلتني كده 😓 . وانا جاااده بقيت خايفه منو خوف انسسسسوا بس 😱.... مشيت لي حبوبة ، يا حبوبة انا ما دايراهو ! حبوبة عاينت لي كدا 😒 وقالت لي امشي من قدامي هسي مافاضياليكي ... اهلك عارفين مصلحتك وين ؟ فوتي مني ياسجم 💔 مشيت وانا زهجاااانه .... لاقاني ابوي ، قال لي مالك ؟ قلتا ليهو ' انا الزول ده مخوفني وخايفاهو يمد يدو علي يابابا وطبعا استغليت الموقف 😂 وبقيت بحنن قلب ابوي علي 😂 ... الساعه الاسمع ليكم امي من ورا ... يلا الزيو ده المخوفك وانتي خايفه منو وخايفاهو يدقك ، وممشيكي عديل .. ده البنفع معاي والبمشي معاكي يا بتي 😈😈😈😈
طبعا مشيت الغرفه قعد ابكي شدييييد ،،، وقفلتا نفسي ... شويتين كده جاتني خالتي ، فتحتا ليها الباب ، ووشي كان محمممر شديد ! مدت لي كرتونه كده ... فتحتا عيني كويس ، قلتا ليها ده شنو كمان 😒 ! قالت لي افتحي شوفي 😒 ... الساعه الفتحتو ليك ولقيتو ليك تلفون HTC فظيييييع ولونو رهيييييب 😍😍😍😍😍😍😍 ... بقيت بقول بسم الله ... وخالتي تضحك 😂 قالت لي ده جابو ليكي خطيبك سيداحمد.😍😍😍😍 .هدية مقدمه للعقد وكده 😍....
طبعا انا بقيت عاملة كده 😳😳😳😳 وكده 😒😒😒😒😒 وكده 😌😌😌😌😌 وكده 😉😉😉😉😉 وكده 😍😍😍😍😍😍😍 وكده 😘😘😘😘😘😘😘 واخيرا كده ❤...
هههههه ماتضحكوا فيني 😂😂😂 هبش لي وتر حساس ... وحسا بي محروووومه من التكنولوجي 😂 بدا يدخل راسي طبعا 😜😝😂😂😂

خالتي قعدت تضحك 😂👊 وقالت لي ماقلنا مادايرين ياسجم 😂😂😂 ... هههه قعدتا اضحك وقلتا ليها " انا بتاعت مصالح يازولة انتي مالك 👊 ... قعدنا انا وخالتي نضحك ونتونس لحدي مانمنا ...
الصباح صحيت ، مشيت اتسوكتا وصليت ومشيت علي الشاي ،،، لقيت امي قاعده وجمبها ابوي وحبوبة وخالتو ، كللهم بي صوت واحد .. العرووس صباح الخير 😍😍😍 ،، وانا طبعا بعاين ليهم كده 😒 ونفسي امي اديها 👊 معليش 😂 امي فاقعه لي مرارتي طبعا 😂💔 ... ابوي طوالي قال لي مبروك التلفون الجديد " طبعا من جاب سيررة التلفون يجيني احساس يفيض بالسعاده من داخلي ، واشوف ليكم سيداحمد فارس احلامي 😂😂... ده ما كان تلفون ده 👊 معليش شافعه 😬👋" طوالي رديت لي ابوي الله يبارك فيك يابابا ... وقعدتا اشرب في الشاي ،،، فجاة قاعدين ، تلفون ابوي ضرب ، رددا ، اهلييين يا سيدا " بقا بيدلعوا كمان 😒😅" اها ، اي ، طوالي ماعندك مشكلة ، ده ابوي رددا ليهو كده وقفل ،، طوالي عاين لي ، قومي امشي جهزي ليكي عباية ، سيداحمد ده داير يسوقك السوق ، قال داير يجيب ليكي شريحه ، وابوي مامكمل كلامو طوالي قلتا ليهو " ااااااجي يا ابوي شريحه دايرة ليها مرقة دي ! ... قام قعد يضحك وهو بقول لي يابتي احتمال داير يخلطك يجكسك يكب معاك حنك !!! 😳😳😳😳😳 اااااااااجي يا ابوي يكب معاك حنك !!! 😫😫😰😰😫 ابوي بيهدي للفسوق بعيد عنكم 😳😂😂😂💔😂😂👊....طبعا بقيت مخلوووووعه شديد ،،، وامي تضحك ،، مبسوطه 😡 .. وقفتا علي حيلي وعاينتا لي ابوي ،شكرا يابابا ، اذا جابوني في الدار وقتلو بتك ، وسالوك قول ليهم مشا يكب حنك معاها 😒 !! ومشبت خليتو بيضحححححححك 😂😂😂 .. وبعد ده قال لي ، امشب جهزي عبايتك 😡 ... طبعا مشبت فت فن فت بكتح في التراب ماخليت لي تراباية في الحوش ما كشتا معاي 😂 ... مشيت جهزتا اشني عباية عندي " اشني يعني الاكمام بي فوق مخيطة بي خيط ابيض ظاهر 😂 .. ومحروقة من تحت 😂😅 ،،، وفيهو خيوط صغيرة صغيرة طالعه لي برة 😂" وبعداك مشيت استحميت ولبستا لي بجامه وطلعتا ! .... رقدتا شوية كده طوالي جاتني امي قالت لي ، سيداحمد جا برة قاعد معا ابوكي ، اجهزي عشان ماتتأخري 👊😂.
المهم عملتا شعري ضنب حصان كده ، وعملتا لي فير 😍 واتمسحتا واتريحتا ( الكبكبة الوقعت فيني فجاة 😂👊 ) ... ولبستا لي شبط ، وطلعتا ليهو ، اول ما جيت سلمتا عليهو ، مسك يدي مسااااافه 😒 قدام ابوي " معفن 😒👊" طوالي سيداحمد قام علي حيلو ،، ولسه ماسك يدي اتخيلو 😒👊 ... وابوي قال ليهو " ماتتأخرو يا ولدي 👋 ... وسيداحمد ماسك يدي لسه 😒 ... ولحدي ما وصلنا الباب ووقف ليهو ركشة ، ماسك يدي لسه 😒👊 ...وانا مكهربة وصابة فيني مطرة 😂 انسسسوا بس ... المهم ركبنا الركشة ، وهو لسه ماسك يدي ،، بعد الركشة اتحركت ، قلتا ليهو " ممكم يا سيد يا جيد انتا تفك يدي 😂😂😂😂 قررررر قعد يضحك ! قال لي انا من قبييييييل داير افهمك شي وقدام ابوكي عشان يعرفني لصقه بس فيكي 😂 ... وانا خلااااص اتغظتا ! فجاة ركزتا في وشو لقيتو مليان كللو حبوب 💔 بدون ما اوعي حنيت عليهو ، وقلتا ليهو مالك ! قال لي من الخرابة الشربتيني ليها امس دي 😂😂😂😂😂 ،،، انتي صحي شربتيني شنو يا بت ؟! .. بقيت بتمتم واشيل واقول ليهو شنو يعني شاي حيكون شنو مثلا شطه 👊😂..قعد يضحك ومسك يدي قال لي بسسسسس ياها الشطه زااااتا يا مني 👊😂 .. وداير يطقطق لي اصابعي " طبعا نقطه ضعفي طقطيق الاصابعين ده 😂 مابستحمللللو هو ظبطت معاهو بالبركه ساي " 😂 بقيت بقول ليهو ياخ ما تتطقطق اصابعي ، وهو بدا بالكبير 😂😱 وشغال يقولي اعترفي والا ما برحمك وبطقطق ليكي اصابعينك كللها 😂😂 الليلة ووووووب ، دي مصيبة شنو 😂👊 ههههه في النهاية اعترفتا 😂😂😂💔 وامري الي الله ...!
بقا بيضحك شديد 😂😂😂😂😂 وسيد الركشه مبسوووووط عايش معانا الجو 😂 ....
لمن وصلنا و نزلنا ، حلف مايشيل من سيداحمد القروش 😂😂😂😂 وسيداحمد يشيل ويتحلف ، ليييه يا كبير ياخ ! شيل القروش ،،، وسيد الركشة لسسسه بيضحك ! والله يا اخينا كنتا مغمووووم ومهموووم ومتضايق ، وانتا وزولتك دي فرقتو علي شديد ،،، ههههه ويشيل ويضححححححك ويمسح في دموعو 😂😂👊😂 وطوالي ساق الركشه ومشا ،،، وبقا سيداحمد يقول لي " بركاتك يا شيخة مني ،،، جينا ملح 😂👊 ،، وانا شغاله اقول ليهو ،،، ده كلامك يا سيدا 😂 ... ودخلنا كدا المحل ،،، والساعه اليقول لي ، يلا جيبي الجهاز عشان اعمل ليكي ليه حاجات حلوة ، واشتري ليك شريحة ليهو ... وانا بقيت 😳😬 والساعه الصدمتو ليك صدمة عمرو ، انا نسيت اجيب التلفون معاي ! وانتا ما زكرتني 😬👊!!!
طبعا بدون ما اقول ، حتحسو بي ماساة سيداحمد في اللحظة دي 😂😂😂 وبي منظري الكج الانا فيهو ههههه😂 ...

طبعا سيداحمد عاين لي كدا ، وطلع طوالي ووشو 😡👊 ... وانا جريت بي وراهو 😂 ... وقف ركشة ، ركبتا معاهو ، وهو شفتو الصنم المن غير تعابير داك 😂😂😂😂 .. وانا خلاص دايرة اضحك 😅 وساكته بالغصب 😬😷😂 بيلفخني بي يدو العملاقه دي 👋😂... وقدر ما احاول ابدا معاهو حوار .. هو ما يتكلم ولا يشتغل بي انا بقول في شنو 👊😅 ... وصلنا البيت " دايرة انزل كده ، قاللي لالا خليكي ، نازلة وين 😈 ! مشا جاب التلفون وجاني في الركشة لقاني قاااعده منتظراهو 😂 وسيد الركشة يشيل ويتونس 😅👊 ... طوالي بي سيداحمد بي زهج كده 😡 سوق ركشتك ووصلنا محل ما جبتنا !!! وهو طبعا زهجان زهج 😡😡😡😡😡😡 وانا رجافتي اشتغلت 👋😬😂👊 وبقيت متوترة شديد ، وشايفاهو ليكم وحش وحش 😂😂.... والساعه سيداحمد يتم الناقصه وبي زهج كده ، يقول لي سيد الركشه " اولاد اخر زمن ، لدل يحموا اخواتهم يجكسوا ويتونسو " ... الليله ووووووووب 😰😱 انا بيني وبين نفسي " الله يستر " .. طبعا سيد الركشه شكلو الكلام فورو شدييييييييد 😱💔 .. وبقا سايق الركشه بي طريقه فظيييييييعه 💔😰 وانا الخوفه الدخلت فيني لمن كنكشتا في سيداحمك وبقيت ماسكه يدو زي الشافع لمن يتشعبط في رجل امو وهي واقفه 😂👊 ، وهو عجبو الوضع المعفن مسكني حضني عليهو 😍😂 وشغال يكوروك في سيد الركشه يا ولد ماتمشي براحه ياخ !... وداك فووووووووووو زاد السرعه كمان 💔😰😱 ...
بس تلاته دقايق ما تمت ، الساعه اللستك الركشة اليمين العلي سيداحمد يفك منها 💔 ... وانا بقيت بكوووورك وببكي ، " متخيلين معاي انو اللستك ماف والركشة ماشه سريع ، واحتكاك حديدة اللستك معا الزلط عامل نااااار مبالغه " 😰😱😱😱... وانا اشيل وابكي😰 ، وسيداحمد شغال ياساتر ياساتر ... وماسك في الكرسي حق المرض ده! .. وسيد الركشه شغال " اشهد ان لا اله الا الله واشهد ان محمدا رسول الله " وانا طبعا لمن سمعتو عاوذة اضحك 😅 بس كملتها كواريك ومكنكشة في زولكم " غايتو كانت لحظات ملحمية رومانسية يطغي عليها الطابع الدرامي 😂😂😂😂 بين صراخي وتعصب فلان داك ، وجرسه سيد الركشة 😂 ههههه " المهم تلات دقايق نحنا عايشين رعب ، اتخييييلو بس اتخييييلو ، الركشة ما لقت تقع الا في خور 😓 والخور مليان موية 😓 وماف زول يقول لي الموية نضيفة 😒 بديهو كده 👋 ... بس دردلب كلنا اتكشحنا في الخور 😂😓😂 زي لمن تكشحي موية في حتة ... 😂😂😂 يلا بس بالطريقه دي 😂 ... طبعا علينا حاله انسوا بس 😂 ههههههه ... سيداحمد ماسك سيد الركشه وبدق فيهو 😂😂😂😂 وانا بكورك " تلفوني تلفوني 😂😂😂😂 " جا جاري علينل ولد كده ،، قال لينا " ارفعوا لي البت اول انقذها ليكم 😂😂😂😂 😂 سيداحمد قال ليهو بت في عينك ياتافه " بطلعها انا 👊😍 ... وانا شغاله اقول للولد عليك الله انقذ تلفوني 😂😂😂😂😂😂 وسيداحمد يشيل ويحمرلي وشال التلفون غمسوا في الموية زي اللقمه لمن تختو معاها شطه وتاكلوها 😂 " احححي جعتا " .. يلا بس انا بقيت ببكي من سيداحمد ومن المنظر البيش 😂 ،،، طوالي سيداحمد بعد انتهي من المصارعه مع سيد الركشة واتفشي ، اتخيلو عمل شنو هههه😂 " شالني في ضهرو بي ورا 😂😂😂" اتخيلتو المنظر 😱😂 العباية مرفوعه و البجامه بنطلونها ظاهر " الحمدلله اللبستا بنطلون 😂👊 " وهاك يا الشعبيط في ضهرو ... لحدي ما عافر وفرفر 😂 حتي وصلني بر الامان هههههه😂 ....
غايتو كان علينا منظر حدث ولا حرج 😂😂 طبعا الناس كان بيتفرجو فينا . وسيدا رفارف قلبي زهجان زهج 😂 ، طوالي قعدتا ابكي وقلتا ليهو وصلني البيت بس 😬👊...
مسكني من يدي وقطعني الشارع وركبني مواصلات ، بي منظرنا المعفن داك 😂 ... الناس مقفلين انوفهم وانا مقفله عيوني عشان خجلانه 😂👊 وسيداحمد عنتر زمانو شعرو ما يهزو جبل 😂😂😂 لحدي ماوصلنا شارع بيتنا ، دايرة اموت من الخجل 😬😂 ... زفتيني ده 😒 وصلني البيت ، وقبل يمشي ، قرصني في جضمي شديد 😂👊 وقال لي عايني يامجنونه انتي ، الاكشن الحصل ده وراني حياتي حتكون معاكي كيف " مرض في عزاب في اذي في فقع مرارة في زهج .. وهو بكووورك وحيكون في هرد مصارين !!! وانا خلااااااص الضحكه جاااات 😂😂😂👊 وهو يشيل ويقول لي ، وقلبك ميت 👊 وكدي تضحكي بكسر ليكي سنونك ديل 😂 وانا بقيت كده 😷 جد كنتا حاتكتم من الضحكة الدايرة تطلع 👊😂 .... وكمل كلامو " بس يابت ردتك وداير اتزوجك ان شاء الله .. وبي جنك ده بعرسك بعرسك ، وبهندمك بعدين ماتعايني لي كده 😒 !!! ده كلو قارصني في جضمي وبكورك 😂 ،" والله جضمي ده قرر الانفصال عن جسدي ، ياخ القاها منك وللا من امي 👊😂 " المهم بعد كمل كلامو ، وانزل الرعب داخلي ، اتخارج مشا 😒👊 ... وانا دخلتا علي البيت ، ونسييييييت ااااي شي ، وبقيت متحسرة علي تلفوني 😭😭😝😭😭😅

امي لاقتني في في الحوش ، 😅😬 ، بقت شغاله ووب علي ووب علي ، ده شنو ده عبايتك مالا شعرك مالو👊😂 .. جات خالتي جارية واول ماشافاتني قررررر قعد تضحك 😂😂 كريهة 👊 ... المهم بقيت بحكي ليهم وهم يضحكوا ... وانا طبعا مفقوووووعه منهم 😅👊... يلا بعد انتهيت ، امي مسكت جضمتني بي يدينا الاتنين 😭 وتشيل وتقول لي ، مامسؤولة من الاول ماكان تشيلي معاكي الموبايل ... وانا طبعا قلبتها بكا 😭 " السبب انتو عارفينو التلفون 😅 وجضوني اتهرررردو " .. بي بابا جا ، في شنو " بسم الله مالك ؟! .. ياخي الابهات ديل حنان والله 😘 طوالي جريت عليهو بي وسخي وهو لابس جلابية بيضا تسوي كده 👋وطالع كان ... بي ده كلو حضني عليهو والله 😭 ، وامي اشيل وتكورك ، الجلابية الصحيت من الصباح غسلتها وظهرتها وكويتا ... ووووواي خلاص حاموت ...💔 وخالتي تضححححك 😂👊 ... ابوي قال لي امي مامشكلة ، بخلي المشي بس " بقيت اقول ليهو " ليه يابابا انا بكوي ليك واحده تانية 💔 .. قال لي : لالالالالا بتحرقيها لي ! قعدتا اضحك 😂 ليه يا بابا كده ثقة مافي ؟! ... ابوي قعد يضحك 😂 هههه صراحه يابتي ثقة ماف نهائي 💔 .. بمشي بلبس لي اي لبسه والسلام 💔 ههههه ومشا مني وبقيت بضحك وخليت خالتي وامي مشوا جو .... طوالي مشيت جبتا غياري واستحميت ،، لمن طلعتا ،، لقيت امي ضربت لي سيداحمد وقالت ليهو ماتجيب ليها تلفون ،،، وقفلت ... طوالي عاينت لي وقالت لي مافي ليكي اي تلفون 😰😓 .. قمتا زعلتا شديد " يعني ياماما هو حيسمع كلامك يعني ! .. امي صدمتني : قال لي حاضر مابجيب ليها 😂... اااااحي شاكوش يا سيدا 💔... طبعا مشيت الغرفه زعلانه زعل شديد ،،، وقعدتا ابكي ، ومن شده ما زهجانه والعلي كتير ... نمتتتتتتاااااااااااااااااا😭
صحيت لقيت جونا ضيوف ، ابيت اطلع ، قدر ما امي حنستني وقالت لي يابت خالاتك وبنات اهلك جو يباركوا ليكي ، قومي امشي سلمي عليهم 💔 اصلو بس ابيت قااااعده وبعاين ليها ومابرد ... طلعت فجاة وصراحه قلبي قبضني 😂💔 " مشت جابت شاحن تلفون خالتي ، وجاية علي تضربني 😱 وانا بقيت جارية ورا السرير ، وبكووووورك ، يا ابوووووووي يا ابووووووووي 😂💔 .. وهي تشيل وتضرب في السرير وتشحط فيهو وتقول لي هسس ،،، وانا معا كل ضربة في السرير ، بصرخ لي صرخه كبيرة 😂😂😂 امي تعبت مني وبقت تكورك " يابت البيت مليان ضيوف ، وانا ولاااا شغاله بيها وبكورك 😂😂😂😂 يا ابوي تعال الحقني يا ابوووووووووي 💔 .. بس الساعه الجات مسكتني من جضمي وطلعتني من ورا السرير 😂😂😂😂 وقعدتني وبقت تدق في السرير جمبي ... وانا ووووووووواي 😂😂 ... بطلع بطلع والله بطلع ... امي عملت لي رعب لحدي ما عملتها في نفسي 😂 ... طوالب اتلفيت بي توب .. وطلعتا سللمتا عليهم .. ومشيت علي الحمام ! استحميت وغيرتا هدومي 💔😂!
بقيت مقضيه معاهم زمن كده ....كللو خوف من امي بس 💔 ... بالمسا كده ابوي جا قال لي امي ، هاكي القروش دي ، جابا سيداحمد ، مساعده للعشا بتاع العقد ❤ .. قالت ليهو تمام ... بعد الضيوف طلعوا .. مشيت المطبخ دايرة اكل واشرب جعااااااانه كنتا 💔 ... لقيت امي في وشي ، اتخلعتا 💔 حضنتني عليها وبقت شابكاني ، يايما سيداحمد سيد الهنا يابتي ونسيبه تمام ... طبعا اكتشفتا اليوم حقائق جد اثرتني ، سيداحمد وحيد امو وابوهو وامو اتوفت قبل كم سنه ، وابوهو مات بعديها .. وبقا قاعد معا خالتو فتحية ،،، 💔 اتذكرتا اني بشمها شديد ، قمتا قلتا لي ماما ياخي بس المرة دي ماقعد تتهضم لي 💔 ،،، امي قعد تضحك 😂 قالت لي " والله اطيب زول هي يامني " قلتا ليها تمام ،،، ومشيت نمتا !
عدت الايام ، والامور ماشه عادي زي مامتعوده شي نهير شي جضيم شي سك في الحوش سي دافوري معا اخواني " شكل ما لعب كورة 😒👊" .. لحدي ما فضل يوم والعقد بتاعي يتم ❤
صحيت من الصباح ، مشيت معا خالتي السوق 😍 جبتا فستان وشبط واكسسوارات ، ومشيت عملتا شعري .... وصلنا البيت متأخررررين ، جيت لقيت البيت ماشاء الله 😍 ملياااااان .... واخوي عمر البحبو وبريدو زي عيوني .. جا من شهر العسل 😍😍😍😍 جرررريت كده عليهو وحضنتووووو " وبقيت ببكي اشتقتا ليك ياخي ،، وهو يضحك ويقول لي ، اشتقتا لي مجنونة اخوها البحبها شديد 😂 ... طوالي دخلتا جوة سللمتا علي مرتو ..واتونسنا كلللنا ... بعداك نعستا شديد 😴 قلتا النمشي ننوم ،،، مشيت لقيت الغرفة مافي حتة فيها فاضية 😱😭 الشفع مرميين فارشين ليهم في الارض 💔 والسراير مليانه.. وسريري 💔😭 لالالالالالا خاتين فيهو سلمي البوالة 😱💔 ... طبعا طوالي حردتا السرير وطلعتا رقدتا في الحوش جمب حبوبتي 😰😒 .. وحبوبة بتشخر 😒 وبتهضرب 😒 وبتصحي الزول الجمبها عشان يمشي معاها الحمام 😒 وتاني بتصحيهو عشان يجيب ليها موية 😒 وبتطنطن بدون سبب 😒👊 يعني بإختصار انا مانمتا كويس 😂 ونومي كان مققققطع ... وحبوبة هي القطعتو في راسي 😒💔 ولحدي ما الصباح جا ، انا بعاني 😭

قمتا من السرير وانا مرهقة شدديد وعيوني مورمه من التعب 💔واول ماحبوبتي شافتني ،شبكتني ليك العروس العسل صباح الخير .. وانا طبعا مفقووووعه منها 😈👊 قلتا ليها صباح النور .. ومشيت حضنتها وبستها لمن قعد تبكي "حبوبة دي انا بريدا شديد وبحبها ياخ 😍 بس معزباني 😩😔👊" بعد قعدتا معا حبوبة شوية ... مشيت الحمام استحميت واتسوكتا وطلعتا صليت ومشيت اشرب الشاي 😍 والبيت فااااااااير ....شي رجال وشي ضابحين للفطور والغدا عازمين الناس ، وشي الطباخ شغال للعشا ... واخواني صلاه النبي عليهم ❤ بيعملو في الخيمة ... جاتني خالتو فتحية تزغررررد وحضنتني ، وفجاة بقيت بريدها ماعارفه ليه 😂👊😉😉😉 ... المهم بعد الناس بدو يجو والفطور شغالين فيهو ،،، طلعتا معا خالتي " غايتو خالتي نوسة دي الله يخليها لي 😍 حتالة البيت ،، وماكبيرة .. دوووبك اتخرجت من الجامعه واشتغلت طوالي . وقدر ما يجوها عرسان بترفض ، شايفه روحها بعيد عنكم 😂" وصلنا الكوافير ...وبدو يحننو فيني ، شوية كده جاتني خالتي قالت لي " شكلك ما حتلبسي الفستان 💔 قلتها لي لييه 😱 ، والحنانه بتدق في رجلي ، اثبتي يا العروس دايرة تخربي حنتك 😂👊... خالتي قعد تضحك وقالت لي ، سيداحمد اشتري ليكي توب احمر وبي حاجاتو كللها ..." طبعا اللحظه ديكي 😍 احححححي ياقلبي سيدا رفارف قلبي العسل 😘" وقعدتا اتبسم .. وفجاة حسيت اني بريد الزول ده شديد 👊😂 ... المهم كملنا حنة ... والعصر جا خلاص قمتا صليت ، قريب المغرب كده ، بديت البس ومكيجوني ، والبتمكيجني تشيل وتقول لي " يابت انتي صغيرة عقد شنو وعرس شنو الدايرن يعملو ليكي 😂" وانا بيني وبين نفسي " مالك وملي يابايرة 👊😂" لالا بس قسمه ده ردي ليها 😝😂 ... يلا بعد انتهيت ، مشيت لي خالتو ،اها ماشين بي امجاد وللا بي ركشة ! ... خالتي قررررر قعد تضحك 😂😂😂😂😂👊 طلعت مني وهي بتضحك ، وانا بضحك علي ضحكها 😂 هههه ...فجأة اشوف ليك عملاقي داخل 😍 ، عاااااااااد تمام 😍❤👊 هاااك يا الجلابية الماخمج 😍 والشال والعمه والمركوب .. حلاه الدنيا عليهو 😍😍😍😍 " هي قولو ماشاء الله ماتسحروهو 👊😅" ... وانا طبعا لقد تكسرت وتدشدشت في لحظتها 😂😍😍😍.. وهو جا كدا علي ، وانا بديت ارجف ويديني تللجو ،،، والساعه الابتسم لي ومسك يديني باسهم ❤ وووووب طبعا قدام خالتي 😂👊 " وحسيت بي خالتي اللحظه ديكي بدت تغير في رايها عن العرس 😂" المهم جا قريب مني 😬 وقال لي في اضاني بحبك ياعسل انتي ❤ وانا هاااااك يا الخجيل ويا التبسم ... شويه كده ضربو لي سيداحمد وقالو ليهو عقدوا ... طوالي خالتي فكت الزغروته ، وانا جاني احساس فظيع ما بتوصف نهائي ... احساس رهبة .. احساس حلو بقيت بررجف وعيوني مليانه دموع ... شفتا سيداحمد قدامي مشيت حضنتو وانا خايفه شديد ... هو بقا ماسكني وباسني في راسي ❤ وقال لي حاكون ليكي كل شي يامرتي وحبيبتي واهم اهم شي منوية مجنونتي السكرة 😍 ... قعدتا اضحك ... بعداك كنتا مبسووووطه شديد ، مشينا اتصووورنا 😍 ورجعنا علي البيت .. نزلنا انا وراجلي 😍😘 وسط زغاريد اهلي واهلو واصوات المسدسات طاخ طاخ طاخ مبررررروك 😍 " الله يدي الاحساس ده لاي بت فيكم حبيباتي ، وانا معاكم لانو احساس حلوووو😘❤😍 " دخلنا انا وسيدا علي الخيمة ،، وقعدنا في الكراسي .. وجو الناس كلهم مبروك مبروك يا مني وسيداحمد 😍❤😘 ... وكانت لحظات جد حلوة شديد ....ولحدب ما انتهي اليوم .. كنتا في قمه السعادة ...

صراحه كنتا قايله العقد حيزيدني عقل شوية .. بس لا 😂 زاد الطين بلة ... يعني بإختصار انتو وخيالكم وشوفو عمايلي السوداء 😂 .. يعني لحدي ما خلصتا ثانوي.. وعرستا سيداحمد ودخلتا الجامعه وحملتا 😍 كنتا حارقه لي سيداحمد 10 جلاليب بالمكوة 😂 "( 10 بس لانو كان بوديهم للمكوجي 😉 والمحروقات كانو شلاقة مني 😅)..ومغير لي تلفوني 7 مرات " وحارقه حللي 1000مرة كده 😂 ومؤكلاهو عند امو وعند نسيبتي 1000 مرة كده واحتمال اكتر """ 😂 وفاضحه امي معا ضيوفا والجيران مرات كتيرة كدا 😂😂😂😂😂😂 ... سيداحمد ضاق المرة مني كتيييير ... واكتشفتا انو المرة البضوقا دي لاتزيدو الا ثباتا 😂😂😂😂😂 " لايووووق خلاص 👊 " بس رفارف قلبي 😘😘😘😘😘😘😅 ...

يلا تاني اتخيلو بعد ولدتا لي ولد وبت ... حياتنا حتكون كيف 😂😂😂😂😂 ...
هي نسيت اقول ليكم ،،، امي بقت ما بتدقني 😂😂😂😂😂 بس الجضيم لسه شغاله فيهو 😂 العجب بعد العرس انبرشتا زياده 😂😅 يعني يادووووووب حلا ليها 👊😂 ههههه ...
وحبوبة تشيل وتقول لي ، برك يا مني في اولادك الجو عاقلين 😂👊
وسيداحمد تعبان معاي شديد والله 😂😂 هههههه مرات يقرب يبكي لي من هرد المصارين العليهو 😂😂😂😂 بس بحبني وبحبو ومبسوطين الحمدلله ...
النهاية 😘😘😘
ان شالله تكونو استمتعتوا يا حلوين😘😘😘😘😘
حبيت افرفش ليكم شوية .. ومنها افرق 😂😂😂👊
نتلاقي في ساعه خير 😍

